Source: http://www.masapresei.ro/niste-ipocriti-parlamentul-a-incalcat-constitutia-de-nenumarate-ori/
Timestamp: 2019-09-18 14:01:50+00:00

Document:
Parlamentul a incalcat Constitutia de nenumarate ori
Niste ipocriti! Parlamentul a incalcat Constitutia de nenumarate ori
Politicienii care vor schimbarea sefei DNA, Laura Codruta Kovesi, o acuza de incalcarea Constitutiei, invocand o decizie a CCR. Insa, Parlamentul a incalcat de mai multe ori legea fundamentala, fara sa existe vreo sanctiune.
Decizia ministrului Justitiei, Tudorel Toader, de a nu propune revocarea sefei DNA, Laura Codruta Kovesi, si a procurorului general, Augustin Lazar, a provocat iritare la varful PSD. Presedintele Liviu Dragnea, a declarat ca nu isi asuma decizia ministrului Justitiei.
„Din pacate, nu am ce sa sustin, pentru ca ori ma asteptam la o argumentatie in care sa ne spuna tuturor de ce trebuie sa fie mentinuti in functie sefii Parchetelor, ceea ce era o optiune si un rezultat al evaluarii, ori argumentatie pentru a cere revocarea lor. In schimb, am vazut o argumentatie pentru a fi revocati cu o concluzie pentru a fi mentinuti. Din pacate, nu am ce sa sustin si trebuie sa recunosc ca am o oarecare dezamagire”, a comentat Dragnea.
Propaganda PSD si a televiziunilor apropiate a insistat pe faptul ca Laura Codruta Kovesi trebuia debarcata pentru ca a incalcat Constitutia, fapt dovedit de decizia CCR in cazul anchetarii ordonantei 13/ 2017. Teoria a fost lansata pe piata de presedintele Senatului, Calin Popescu Tariceanu. Insa, la randul lor parlamentarii au incalcat de mai multe ori Constitutia, fara ca vreun politician sa fie sanctionat.
* Tariceanu a ignorat Constitutia pentru Sova. In martie 2015, Senatul, condus de Calin Popescu Tariceanu, a respins o cerere a DNA de arestare preventiva a lui Dan Sova. Insa senatorii au aplicat un regulament intern care nu fusese pus in acord cu Constitutia, in ciuda unor decizii ale CCR in acest sens. Tariceanu a refuzat sa publice hotararea de respingere, pentru a nu putea fi atacata la CCR, dar a fost obligat de o decizie a judecatorilor constitutionalisti. „Refuzul Senatului de a redacta si publica hotararea adoptata in sedinta plenului din 25 martie 2015 echivaleaza cu neindeplinirea unei obligatii constitutionale, legale si regulamentare”, se mentioneaza in decizia CCR. Dupa publicarea documentului, CCR a declarat neconstitutionala hotararea Senatului. Tariceanu, care cere demisia lui Kövesi pentru o decizie similara, este si astazi presedintele Senatului.
* Protejarea sistematica a incompatibililor. In 2012, Senatul a refuzat sa vacanteze mandatul lui Mircea Diaconu, desi acesta fusese declarat incompatibil, prin decizie definitiva. CCR a constatat existenta unui conflict de natura juridica intre institutii, pentru ca Senatul si-a insusit atributii ale Justitiei. ”Legitimarea unui astfel de act ar avea ca efect acceptarea ideii ca in Romania exista persoane, institutii, autoritati carora nu le sunt opozabile hotararile judecato-resti, deci care sunt mai presus de lege”, afirma judecatorii CCR. Curtea a luat o decizie similara si dupa ce Senatul a refuzat sa vacanteze mandatul lui Akos Mora (PNL), declarat incompatibil. In ciuda acestor precedente, de atunci s-au inmultit cazurile de parlamentari incompatibili ale caror mandate nu au fost vacantate – Steluta Cataniciu (ALDE), sau Cristian Marciu (PSD).
* Lege neconstitutionala, rediscutata. Comisia juridica a Senatului analizeaza doua proiecte legislative care stipuleaza ca demnitarii nu mai au voie sa ocupe timp de trei ani „aceeasi functie publica” pe care o aveau atunci cand au fost gasiti in incompatibilitate, dar pot ocupa orice alta functie. Dezbaterile au fost reluate desi CCR a respins printr-o decizie (418/2014) interpretarea data de parlamentari.
„A accepta interpretarea conform careia unei persoane constatate a fi in stare de incompatibilitate sau conflict de interese ii este interzis sa mai ocupe doar functia care a generat starea de incompatibilitate sau conflictul de interese, putand, in schimb, ocupa orice alta functie eligibila, ar pune, practic, la indemana categoriilor de persoane vizate de Legea 176/2010 un procedeu extrem de simplu de eludare a legii si aplicabilitatii sanctiunilor instituite de aceasta, aspect de neconceput intr-un stat de drept”, mentioneaza CCR.
* Traseismul neconstitutional, incurajat. In august 2014, Guvernul Ponta a adoptat o ordonanta de urgenta prin care alesii locali primeau 45 de zile in care isi puteau schimba partidul fara a-si pierde mandatul, prin derogare de la statutul alesilor locali. Potrivit unui raport ExpertForum, 552 de primari au migrat, dintre care 436 s-au indreptat catre PSD. Legea de aprobare a ordonantei a fost declarata neconstitutionala de CCR in ianuarie 2015. Insa in dezbaterile parlamentare PSD a tergiversat votul si a refuzat sa mentioneze in proiect faptul ca alesii traseisti isi vor pierde mandatele. Legea de respingere a fost aprobata de Senat abia luna aceasta, la doi ani de decizia CCR, fara niciun efect practic.
* Pensii curat neconstitutionale. Pe 21 decembrie 2015, Senatul a aprobat legea privind pensiile speciale ale primarilor, dupa modelul celor pentru parlamentari. In februarie 2016, legea a fost declarata neconstitutionala. Cu toate acestea, in iunie 2016, Senatul a revotat proiectul, schimband de forma articolele neconstitutio-nale, care aveau insa, acelasi efect. In iulie 2016, CCR a respins, din nou, legea, insa decizia nu a fost pusa in aplicare nici pana astazi.
* Ping-pong cu mandatele alesilor locali. Pe 21 decembrie 2016, Senatul a votat un proiect potrivit caruia alesii locali isi vor pierde mandatele doar in cazul unor pedepse cu executare, eliminand sanctiunile pentru cei condamnati cu suspendare. In iulie 2015, CCR a decis ca legea este neconstitutionala. Cu toate acestea, proiectul nu a fost pus nici pana astazi in acord cu decizia CCR.
* Memorandumul cu Rompetrol, uitat in sertare. Pe 28 mai 2013, Senatul a aprobat un proiect de lege privind aprobarea Memorandumului de Intelegere incheiat intre statul roman si The Rompetrol Group. Pe 21 noiembrie 2013, CCR a declarat legea in ansamblu ca fiind neconstitutionala. Cu toate acestea, nici astazi parlamentarii nu au pus legea in acord cu decizia CCR. Pe 28 iunie 2016 legea a fost respinsa de Camera -Deputatilor si de atunci a ramas in sertarele Senatului, condus de Calin Popescu Tariceanu.
Sursa text: Romania Libera
constitutie incalcataIPOCRIZIELEGE FUNDAMENTALA IGNORATAparlamentPARLAMENTULSAPTE CAZURI
Previous articleDaniel Constantin il distruge pe Tariceanu: Un mincinos patologic
Next articlePonta continua sa-l balacareasca pe Dragnea care nu mai intelege nimic
Sebastian Ghita, trimis in judecata pentru dare de mita si abuz in serviciu
Procurorii din cadrul Directiei Nationale Anticoruptie (DNA) Ploiesti au dispus trimiterea in judecata a fostului primar al municipiului Ploiesti, IULIAN BADESCU si a deputatului…

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR